Biblija (Tomislav Dretar)/Jusuf se dao prepoznati


Jusuf se dao prepoznati 
 
45 1 Jusuf se nije mogao svladati pred svima njima koji su stajali pred njim.  » Izvedite sve moje ljude «, prodera se on. Niko od njih nije bio nazočan kad se on dade prepoznati svojoj braći. 
2 On zajeca tako jako da ga Egipćani začuše, čak i kuća *Faraonova.
3 »Ja sam Jusuf, reče on svojoj braći. Moj otac da li je još u životu? « Ali njegova braća ne mogoše mu odgovoriti, toliko su drhtali pred njim  
4 Jusuf reče svojoj braći: » Dođite do  mene.  « Oni se približiše. » Ja sam Jusuf, vaš brat, reče on, ja kojeg ste prodali u Egipat. 
5 Ali ne žalostite se sada i ne budite uznemireni što me vidite prodanog ovdje, jer je Allah taj koji me poslao pred vama da bih vam spasio živote. 
6 Ovo je u stvari druga godina kako glad pustoši po zemlji  i, tokom još pet godina, ne će biti ni oranja ni žnjevenja. 
7 Allah me poslao ispred vas da bih vam stvorio zalihe hrane u zemlji, i vama dopustio živjeti i mnogima između vas izbjeći. 
8 Niste, dakle vi, koji ste me poslali ovamo, već Allah. On me promaknuo Ocem Faraona, gazdom sve kuće i namjesnikom sve zemlje Egipat.
9 Požurite se vratiti k' mojemu ocu i reći mu: Ovako govori tvoj sin Jusuf: Allah me promaknuo na čast Gospodara sve zemlje Egipat, siđi k meni bez zaustavljanja. 
10 Ostaćeš u zemlji Gošenovoj  i bićeš kod mene, ti, tvoja djeca i tvoji unuci, tvoja sitna stoka i tvoja krupna stoka  i sve što je s tobom. 
11  Tu ću ja pribavljati tvoju opskrbu kako ti ne bi bio lišen izvora, ti, tvoja kuća  i svi tvoji, jer ima još pet godina gladi.
12 » Vi to vidite vlastitim očima, a moj brat Benjamin vidi svojim, da ja govorim vlastitim ustima. 
13    Obznanite mojem ocu svu važnost koju ja imam u Egiptu i sve ono što ste mogli vidjeti; požurite se svesti mojeg oca ovamo. «

Jusuf se dao prepoznati